Diari Oficial de la Generalitat Valenciana


Sumari del DOGV 6950, del 24-01-2013 (2012/12555)

Notificació de la sentència i de la interlocutòria d'aclariment dictada en el procediment ordinari número 2293/2009.
--------------------------------------------------------------------------------------------------------------------

### Dades del document

Número de DOGV
:   6950

Data del DOGV
:   24-01-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2012/12115


Organisme emissor
:   Jutjat de Primera Instància Número 6 de Castelló de la Plana

Tipus de document
:   Edicte

Notificació de la sentència i de la interlocutòria d'aclariment dictada en el procediment ordinari número 2293/2009. [2012/12424]  
Procediment ordinari 002293/8760-CI  
De: Marina d'Or-Loger, SA.  
Procuradora: M.ª Ángeles d'Amato Martín.  
Contra: Carlos Casillas Gónzalez.  
Procurador/a: -   
En este procediment ordinari, seguit a instàncies de Marina d'Or-Loger, SA, contra Carlos Casillas González s'ha dictat sentència que, literalment, és com seguix:   
«Jutjat de Primera Instància número 6 de Castelló   
Procediment ordinari 002293/9977-YH   
De: Marina d'Or-Loger, SA.   
Procuradora: M.ª Ángeles d'Amato Martín.   
Contra: Carlos Casillas González.  
Procurador/a: -  
"Sentència número 000174/2012   
Jutgessa que la dicta: Lourdes Noverques Martínez.  
Lloc: Castelló de la Plana.  
Data: 29 d'octubre de 2012.  
Castelló de la Plana, 29 d'octubre de 2012   
Lourdes Noverques Martínez, magistrada jutgessa del Jutjat de Primera Instància número 6 de Castelló, he vist les actuacions de juí ordinari, d'Amato davant d'este Jutjat amb el número 2293 de l'any 2009, a instàncies de la mercantil Marina d'Or Loger, SA, representada per la procuradora María Ángeles d'Amato Martín i assistida del lletrat Yago Ramos Tirache, contra Carlos Casillas González, en situació processal de rebel·lia.   
Dispositiva   
Estime íntegrament la demanda interposada pel procurador Ramón Sòria Torres, en nom i representació de la mercantil Marina d'Or Loger, SA, contra Carlos Casillas González, en situació processal de rebel·lia, i declare la plena eficàcia i validesa del contracte de compravenda subscrit el 18 de novembre de 2006, pel qual es ven l'apartament allí descrit en l'edifici Jardines del Mar 11 a Orpesa, per la quantitat de cent noranta-nou mil huit-cents vint-i-un euros (199.821,00), més IVA, així com que el demandat, en la seua condició de comprador, va incomplir amb les seues obligacions davant de la demandant, com a venedora, respecte de l'immoble objecte de la compravenda anteriorment referida, al negar-se a pagar el preu i a atorgar escriptura pública de compravenda, incorrent en mora. Conseqüència d'allò que s'ha exposat, és que he de condemnar i condemne el demandat, Carlos Casillas González, a sotmetre's a les declaracions anteriors; a complir el contracte de compravenda subscrit en data 18 de novembre de 2006, en les condicions pactades en el mateix; a atorgar escriptura pública de compravenda de l'apartament descrit en el contracte de data 18 de novembre de 2006 pel preu de cent noranta-nou mil huit-cents vint-i-un euros (199.821), més IVA al tipus corresponent, i del qual es deduirà l'import ja pagat de cinquanta-sis mil quaranta euros amb vint cèntims (56.040,20) en concepte de part del preu, i de tres mil nou-cents vint-i-dos euros amb huitanta cèntims (3.922,80) en concepte d'IVA, i de no verificar-se voluntàriament pel demandat la declaració de voluntat a l'emissió de la qual és condemnat a través de la present resolució, este òrgan judicial podrà tindre per emesa tal declaració de voluntat, de conformitat amb el que preveu l'article 708 de la Llei d'Enjudiciament Civil, i al pagament dels danys i perjuís ocasionats a la mercantil demandant per l'incompliment del contracte reiteradament al·ludit, que seran els interessos legals calculats al tipus de l'interés legal dels diners incrementat en dos punts des de la sentència, i calculats des de la data d'interposició de la demanda instauradora de les presents actuacions fins al complet pagament, i calculats sobre l'import pendent de pagament que puja a la suma de cent quaranta-tres mil set-cents huitanta euros amb huitanta cèntims (143.780,80), sense IVA.  
  
  
Les costes causades en la tramitació d'este procediment aniran a càrrec de la part demandada.   
Notifiqueu esta sentència a les parts, i feu-los saber que s'hi pot interposar un recurs d'apel·lació, la qual cosa, si és el cas, haurà de verificar-se davant d'este mateix Jutjat dins dels 20 dies següents a aquell en què la present siga notificada (art. 458 de la LECn).  
  
Porteu l'original al llibre de sentències.   
Esta és la meua sentència, de la qual s'expedirà una testimoniança per a incorporar-la a les actuacions, que pronuncie, mane i firme; Lourdes Noverques Martínez, magistrada jutgessa del Jutjat de Primera Instància número 6 de Castelló."  
I atés que el demandat, Carlos Casillas González, es troba en parador ignorat, expedisc este edicte a fi que li valga de notificació de forma deguda.   
  
Castelló de la Plana, 29 d'octubre de 2012. La secretària judicial: Soledad Juan Ruiz.  
  
Testimoni   
Soledad Juan Ruiz, secretària del Jutjat de Primera Instància número 6, certifique:  
Que en l'assumpte referenciat que se seguix en este Jutjat s'ha dictat interlocutòria que literalment diu el següent.   
Procediment ordinari 002293/8061-OG   
Demandant: Marina d'Or Loger, SA.   
Procuradora: M.ª Ángeles d'Amato Martín.   
Demandat: Carlos Casillas González.   
Procurador/a: -   
Jutgessa que ho dicta: Lourdes Noverques Martínez.  
Lloc: Castelló de la Plana.   
Data: 9 de novembre de 2012.   
Castelló de la Plana, 9 de novembre 2012.   
Antecedents de fet   
Únic. Per la procuradora María Ángeles d'Amato Martín, en nom i representació de la mercantil Marina d'Or Loger, SA, es va presentar, en data 6 de novembre de 2012, un escrit pel qual interessava l'aclariment de la sentència dictada en el curs d'estes actuacions «al ser el procurador del meu mandant en este pleit Ángeles d'Amato Martín».   
  
Part dispositiva   
És procedent acordar l'esmena de la Sentència de data 29 d'octubre de d'Amato, interessada per la procuradora María Ángeles d'Amato Martín, en nom i representació de la mercantil Marina d'Or Loger, SA, per mitjà d'un escrit presentat en data 6 de novembre de 2012, de tal forma que quan en la dispositiva s'al·ludix a la demanda interposada pel procurador Ramón Sòria Torres, en nom i representació de la mercantil Marina d'Or Loger, SA, haurà d'entendre's el següent: «la demanda interposada per la procuradora María Ángeles d'Amato Martín, en nom i representació de la mercantil Marina d'Or Loger, SA».  
Feu referència a esta interlocutòria en la sentència que ha sigut corregida per esta, i uniu-la al llibre corresponent i deixeu-ne en les actuacions certificació literal, segons el que establix l'article 213 de la Llei d'Enjudiciament Civil i en els articles 265 i 266 de la Llei Orgànica del Poder Judicial.   
Notifiqueu esta resolució a les parts, fent-los saber que contra esta no es pot interposar cap recurs de conformitat amb el que apareix previst en l'article 215 de la Llei d'Enjudiciament Civil, sense perjuí dels recursos que procedisquen si és el cas contra la sentència o interlocutòria a què es referisca la sol·licitud o l'actuació d'ofici del tribunal. Els terminis per a estos recursos, si foren procedents, començaran a computar-se des de l'endemà de la notificació de la present interlocutòria.   
  
Ho pronuncie, mane i firme; Lourdes Noverques Martínez, magistrada jutgessa del Jutjat de Primera Instància número 6 de Castelló. En done fe».  
El que s'ha inserit anteriorment concorda bé i fidelment amb el seu original, a què em remet, i perquè conste expedisc i firme este edicte.  
  
Castelló de la Plana, 13 de desembre de 2012.- La secretària judicial: Soledad Juan Ruiz.